Ha Bibele e bua ka “maleme a batho le a mangeloi,” seo se bontsha hore mangeloi le ona a na le puo ya ona. Le hoja Modimo a ile a sebedisa mangeloi ho bua le batho, le ka mohla ha a re dumella hore re a rapele kapa re a etsetse ketso le ha e le efe ya borapedi.​—1 Bakorinthe 13:1; Tšenolo 22:8, 9. 4 Jwalo ka Pauluse, ho ka etsahala hore ho na le nako eo o neng o nahana hore o latela tataiso ya moya wa Modimo, empa dintho tsa se ke tsa tsamaya kamoo o neng o nahanne kateng. Mohlomong o ile wa shebana le mathata kapa wa iphumana o le boemong bo hlokang hore o etse diphetoho tse kgolo bophelong ba hao. (Moek. 9:11) Ha o hetla morao, ho ka etsahala wa ipotsa hore ebe ke hobaneng ha Jehova a ile a dumella tse ding tsa dintho tseo ho o etsahalla. Haeba o boemong bo jwalo, o ka thuswa keng ho tswela pele o mamelletse mme o tshepile Jehova? Ho fumana karabo, a re ke re kgutleleng tabeng ya Pauluse le Silase.